《桑》
清代·张自超

老桑古怪大成围，秋风落叶著地飞。腹空皮裂干拳曲，霜雪历尽生意微。

左边柔条犹自好，解向东方弄晴晖。我生骨瘦常苦寒，茧丝赖汝成冬衣，愿汝百年不戕贼。

春日三眠蚕可食，半荣半枯生亦得。

作者简介：（1657—1717）江苏高淳人，字彝叹。康熙四十二年进士。博通经史，以躬行实践为主。有《春秋宗朱辨义》。
清诗别裁集